Otávio

Otávio Edmilson da Silva Monteiro (s. 9. helmikuuta 1995, João Pessoa, Brasilia) on brasilialaisportugalilainen jalkapalloilija. Hänen pelipaikkansa on keskikenttämies tai laitahyökkääjä.

Otávio on syntynyt ja kasvanut Brasiliassa. Hän liittyi Internacionalin junioriakatemiaan 15 -vuotiaana ja pelasi ensimmäisen ottelunsa legendaarisen Dungan valmentamassa Internacionalin edustusjoukkueessa 2012. 

Otávio siirtyi kesällä 2014 FC Portoon mutta aloitti sen reservijoukkueessa. Hänet lainattiin Vitoria Guimaraesiin kaudeksi 2015–2016 mutta on sen jälkeen vakiinnuttanut paikkansa Portossa. 

Otávion maajoukkueura alkoi Brasilian nuorisomaajoukkueissa, mutta hänen saatua Portugalin kansalaisuuden 2021 Fernando Santos kutsui hänet Portugalin maajoukkueeseen, jossa hän pelasi ensimmäiset maaottelunsa syyskuussa 2021. MM-kilpailuissa 2022 hän pelasi avauskokoonpanossa ensimmäisessä alkulohko-ottelussa Ghanaa vastaan mutta joutui loukkaantumisen vuoksi jättämään ottelun kesken ja oli poissa myös kahdesta seuraavasta ottelussa. Hän pelasi jälleen avauskokoonpanossa voitokkaassa neljännesvälierässä Sveitsiä ja tappiollisessa puolivälierässä Marokkoa vastaan.

Otávio on vuoden 2022 loppuun mennessä pelannut 11 A-maaottelua, joissa hän on ollut kymmenen kertaa avauskokoonpanossa. Hän on tehnyt maaotteluissaan kaksi maalia: syyskuussa 2021 ensimmäisessä maaottelussaan Qataria vastaan ja maaliskuussa 2022 MM-kilpailujen jatkokarsintaottelussa Turkkia vastaan.

Lähteet 

Portugalilaiset jalkapalloilijat
Vuonna 1995 syntyneet
Elävät henkilöt